text: Будзьма беларусамі! » Кевін Спэйсі ўпершыню за два гады з'явіўся на публіцы (Відэа)
  05.08.2019 | Замежжа
  Кевін Спэйсі ўпершыню за два гады з'явіўся на публіцы (Відэа)
  Кевін Спэйсі даў свой першы за два гады публічны выступ у Рыме, дзе прачытаў паэму "Баксёр", у якой герой наракае на страту сваёй некалі слаўнай кар'еры.
  Актор не з'яўляўся на публіцы з 2017 года, пасля таго як быў абвінавачаны ў сэксуальных злачынствах. Ягоны выступ у Рыме адбыўся праз тры тыдні пасля таго, як пракуратура ЗША спыніла крымінальную справу, звязаную з абвінавачваннямі ў дамаганнях.
  Кевін Спэйсі выступіў з дзесяціхвіліннай паэмай побач з грэцкай скульптурай "Баксёр у адпачынку ў Палацы Масіма", якая знаходзіцца ў Нацыянальным музеі Італіі ў Рыме. Паэма напісаная з пункту гледжання баксёра, увекавечанага ў бронзе: "Я страсянуў краіну, прымусіў вібрыраваць арэны, парваў апанентаў на шматкі. Я запальваў цемру, збіраў абразы і выклікаў апладысменты. Не ўсе ведалі, як гэта зрабіць. Ніхто з вас не ведаў".
  "З іншага боку, жыццё не палохае тых, хто ніколі не рызыкаваў. Хто мяне разумее? З кім я магу гаварыць?"
  "Дух хворы. Яго больш нельга вылечыць. Ён знікне з твару зямлі. Гэта яго лёс. Я ведаю, што цяпер я стаміўся і зрабіўся сумным. І вось чаму вы выкапалі мне магілу".
  Аўтар паэмы Габрыель Цінцісказаў, што лічыць за гонар, што Кевін Спэйсі прачытаў яго твор. І дадаў, што Рым любіць Кевіна.